Борисов нареди АПИ да спре проектите с европейско и държавно финансиране на "Джи Пи Груп" - Flashnews
Начало България Борисов нареди АПИ да спре проектите с европейско и държавно финансиране на...
Борисов нареди АПИ да спре проектите с европейско и държавно финансиране на „Джи Пи Груп“
Обновена: 12.10.2018, 16:50
Възложих на председателя на Агенция пътна инфраструктура (АПИ) Светослав Глосов, спазвайки закона, да намери форми още днес “Джи Пи груп” да се извади от проектите с европейско и държавно финансиране. Това обяви министър-председателят Бойко Борисов пред журналисти в Асеновград. Той подчерта, че винаги е държал на това фирмите да работят качествено и в срок. „Всеки, който е заподозрян и тече разследване – да се извади от конкурсите и да си докаже правотата и невинността“, посочи премиерът.
Премиерът припомни, че никога не е правил компромис с качеството. „Помните, когато в Ямбол 19 километра готова магистрала „Тракия“ – затова, че една чужда компания беше спестила от асфалта и ги накарах да я асфалтират повторно. За Ябланица – анулирах търг за над 100 млн. лева и след това се получи по-евтина цена. Няма да дам да ми се петни името. Така, че докато си защитят правотата – нямат работа да участват в конкурси“, категоричен беше министър-председателят.
Борисов е възложил на АПИ с Института по пътища и мостове да следят стриктно за качеството на пътната настилка.
Бойко Борисов направи инспекция на ремонта на Мулдавския манастир „Св. Петка” край Асеновград, където през 2010 година източното и част от северното крило на манастира бяха унищожени вследствие на пожар.
Пловдивският митрополит Николай благодари за личната ангажираност на министър-председателя и усилията на правителството, което отпусна 500 000 лева през 2016 година за възстановяване на манастира. Пред премиера той посочи още, че е необходимо до светата обител да бъде прекаран водопровод, за да се осигури питейна вода, и да се изгради пътна връзка от пътя Асеновград- Кърджали.
Борисов инспектира и ремонтните дейности на пътя Пловдив- Асеновград.
В момента приоритетно се работи по кръговото движение на участъка Пловдив-Асеновград, информира кметът на Пловдив Иван Тотев. Трасето е почти готово и ще бъде създадена временна организация, за да може през зимата да се ползват четирите платна на пътя. През март догодина ще започне и работата по ремонта на локалните платна.
Предишна статияНинова: Правителството да не натоварва работещите с още допълнителни плащания
Следваща статияВолен Сидеров отново се прояви: Депутатът пуши и се държи арогантно в заведение